A tűzjelző és oltó rendszerekre a törvény előírja a karbantartási szerződés megkötését. A többi berendezés tekintetében a karbantartás nem kötelező. A gyártó által előírt karbantartási feladatok elmaradása garanciavesztéssel járhat.
A tűzjelző és oltó rendszerek karbantartását csak a törvényi előírásoknak megfelelő jogosítvánnyal rendelkező szervezet végezheti. Továbbá ajánlatos olyan céggel szerződni, aki az adott termékek gyártójától is rendelkezik megfelelő tanúsítvánnyal annak bizonyítására, hogy valóban ért a termékhez, rendelkezik a szükséges eszközökkel és szoftverekkel, és munkatársai megfelelő képzést kaptak.